CELEX: 32022D0154
Language: sl
Date: 2022-02-03 00:00:00
Title: Sklep Sveta (SZVP) 2022/154 z dne 3. februarja 2022 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji

4.2.2022   
               
               
                  SL
               
               
                  Uradni list Evropske unije
               
               
                  L 25/18
               
            
         SKLEP SVETA (SZVP) 2022/154
         z dne 3. februarja 2022
         o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 31. januarja 2011 sprejel Sklep 2011/72/SZVP (1).
                  
               
                     (2)
                  
                  
                     Na podlagi pregleda Sklepa 2011/72/SZVP je treba določiti pogoje, pod katerimi lahko sredstva umrle osebe ostanejo zamrznjena.
                  
               
                     (3)
                  
                  
                     Sklep 2011/72/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V členu 1 Sklepa 2011/72/SZVP se vstavijo naslednji odstavki:
            
               
                  „2a.   Brez poseganja v člen 5 v primeru smrti osebe s seznama iz Priloge:
                  
                              (a)
                           
                           
                              kadar je bila zoper to osebo pred njeno smrtjo izrečena kazenska obsodba zaradi nezakonite prisvojitve državnih sredstev, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni do izvršitve sodnih nalogov za izterjavo nezakonito prisvojenih državnih sredstev in plačilo denarnih kazni;
                           
                        
                              (b)
                           
                           
                              kadar zoper to osebo pred njeno smrtjo ni bila izrečena taka kazenska obsodba, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni za razumno obdobje ob upoštevanju odstavka 4. Če je v tem roku vložena civilna ali upravna tožba za izterjavo nezakonito prisvojenih državnih sredstev, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni do zavrnitve take tožbe ali, če se tožbi ugodi, do izvršitve sodnega naloga za izterjavo nezakonito prisvojenih sredstev.
                           
                        
               
                  2b.   Svet po potrebi spremeni seznam iz Priloge, ko ugotovi, da pogoji iz odstavka 2a za ohranitev zamrznitve sredstev in gospodarskih virov, ki so pripadali umrli osebi ali ki so bili v njeni lasti, s katerimi je razpolagala ali jih je nadzorovala, niso več izpolnjeni.“
               
            
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 3. februarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta 2011/72/SZVP z dne 31. januarja 2011 o omejevalnih ukrepih proti nekaterim osebam in subjektom ob upoštevanju razmer v Tuniziji (UL L 28, 2.2.2011, str. 62).